DĖL ROKIŠKIO RAJONO SAVIVALDYBĖS JAUNIMO REIKALŲ TARYBOS SUDĖTIES PATVIRTINIMO

2019 m. sausio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 15 straipsnio 5 dalimi, Lietuvos Respublikos jaunimo politikos pagrindų įstatymo 8 straipsnio 3 dalimi ir atsižvelgdama į Rokiškio jaunimo organizacijų sąjungos ,,Apvalus stalas“ 2018 m. gruodžio 5 d. raštą Nr. AS/DS-2018/22 ,,Dėl atstovų delegavimo į Jaunimo reikalų tarybą”, 2019 m. sausio 8 d. Rokiškio rajono savivaldybės administracijos direktoriaus įsakymą Nr. AV-15 ,,Dėl Vilmos Mečiukonienės delegavimo į Rokiškio rajono savivaldybės administracijos jaunimo reikalų tarybą“, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės jaunimo reikalų tarybos sudėtį nauja redakcija:

Inga Tidikienė – Rokiškio rajono savivaldybės mero patarėja, Jaunimo reikalų tarybos pirmininkė;

Birutė Bagdonienė – Rokiškio jaunimo nevyriausybinių organizacijų sąjungos „Apvalus stalas“ prezidentė, Jaunimo reikalų tarybos pirmininko pavaduotoja;

Tadas Barauskas – Rokiškio rajono savivaldybės tarybos narys;

Algis Kazulėnas – Rokiškio rajono savivaldybės tarybos narys;

Brigita Čeponytė – Rokiškio jaunimo nevyriausybinių organizacijų sąjungos „Apvalus stalas“ savanorė;

Ernestas Jasiūnas – Rokiškio jaunimo nevyriausybinių organizacijų sąjungos „Apvalus stalas“ savanoris;

Akvilė Juodelytė – Rokiškio jaunimo nevyriausybinių organizacijų sąjungos „Apvalus stalas“ savanorė;

Greta Straigytė – Rokiškio jaunimo nevyriausybinių organizacijų sąjungos „Apvalus stalas“ savanorė.

Violeta Kazlauskienė – Rokiškio jaunimo nevyriausybinių organizacijų sąjungos „Apvalus stalas“ valdybos narė;

Janina Komkienė – Švietimo, kultūros ir sporto skyriaus vyriausioji specialistė;

Aurimas Laužadis – Švietimo, kultūros ir sporto skyriaus vedėjas;

Vilma Mečiukonienė – Strateginio planavimo, investicijų ir viešųjų pirkimų skyriaus vyriausioji specialistė.

2. Pripažinti netekusiu galios Rokiškio rajono savivaldybės tarybos 2007 m. sausio 19 d. sprendimą Nr. TS-12.175 ,,Dėl Rokiškio rajono jaunimo reikalų komisijos sudarymo“, 2018 m. sausio 23 d. sprendimo Nr. TS-23 „Dėl Rokiškio rajono jaunimo reikalų tarybos, veikiančios pagal Rokiškio rajono savivaldybės tarybos 2009 m. balandžio 24 d. sprendimu Nr. TS-5.104 patvirtintus nuostatus, sudėties patvirtinimo“ 1 punktą.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Gediminas Kriovė

SPRENDIMO PROJEKTO „DĖL ROKIŠKIO RAJONO SAVIVALDYBĖS JAUNIMO REIKALŲ TARYBOS SUDĖTIES PATVIRTINIMO“ AIŠKINAMASIS RAŠTAS

**Parengto sprendimo projekto tikslai ir uždaviniai**.

Šiuo sprendimo projektu siūloma iš dalies pakeisti Rokiškio rajono savivaldybės jaunimo reikalų tarybos sudėtį. JRT paskirtis – koordinuoti jaunimo politikos įgyvendinimą savivaldybėje, analizuoti jaunimo problemas ir poreikius, rengti ir teikti rajono savivaldybės tarybai, merui ir kitoms savivaldybės institucijoms pasiūlymus dėl jaunimo politikos formavimo ir įgyvendinimo, rengti jaunimo programų konkursus bei kontroliuoti, kaip vykdomos jaunimo programos, kaip efektyviai naudojamos tam skirtos lėšos.

**Šiuo metu esantis teisinis reglamentavimas**.

Lietuvos Respublikos jaunimo politikos pagrindų įstatymas; Rokiškio rajono savivaldybės jaunimo reikalų tarybos veiklos nuostatai; Rokiškio rajono savivaldybės tarybos 2018 m. sausio 23 d. sprendimas Nr. TS-23 „Dėl Rokiškio rajono jaunimo reikalų tarybos, veikiančios pagal Rokiškio rajono savivaldybės tarybos 2009 m. balandžio 24 d. sprendimu Nr. TS-5.104 patvirtintus nuostatus, sudėties patvirtinimo“.

**Sprendimo projekto esmė.**

Siūloma iš dalies pakeisti Rokiškio rajono savivaldybės jaunimo reikalų tarybos sudėtį. Iš 12 narių keičiasi 3, kuriuos deleguoja Rokiškio jaunimo organizacijų sąjunga „Apvalus stalas“, Rokiškio rajono savivaldybės administracija, Rokiškio rajono savivaldybės taryba:

*1. Ernestas Jasiūnas* – Rokiškio rajono jaunimo nevyriausybinių organizacijų sąjungos „Apvalus stalas“ savanoris (vietoje *Rimgailė Bulovaitė);*

*2*. *Vilma Mečiukonienė* – Rokiškio rajono Strateginio planavimo, investicijų ir viešųjų pirkimų skyriaus vyriausioji specialistė (vietoje *Nijolės Gužienės*);

3. *Tadas Barauskas* – Rokiškio rajono savivaldybės tarybos narys (vietoje *Zenono Viduolio).*

Rokiškio rajono savivaldybės jaunimo reikalų tarybos sudėtis šioje kadencijoje keitėsi kelis kartus, todėl yra sudaroma nauja redakcija.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nenumatyta.

**Kokia sprendimo nauda Rokiškio rajono gyventojams.**

Sklandus Rokiškio rajono jaunimo reikalų tarybos darbas.

**Finansavimo šaltiniai ir lėšų poreikis.**

Sprendimui įgyvendinti papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Jaunimo reikalų koordinatorius (vyriausiasis specialistas) Gediminas Kriovė